b'\n_START_ARTICLE_\nAntropolohiyang porensiko\n_START_PARAGRAPH_\nAng antropolohiyang porensiko (Ingles: forensic anthropology) ay ang paglalapat ng agham ng antropolohiyang pisikal at osteolohiyang pantao sa isang tagpuang pambatas, karaniwan pang mga kasong pangkrimen kung saan ang mga labi ng biktima ay nasa masulong nang mga kalagayan ng pagkaagnas o pagkabulok. Ang antropologong porensiko ay makakatulong sa pagkilala ng mga indibiduwal na namatay na ang mga bangkay ay naagnas, nabulok, nasunog, naluray, napilas o hindi na makilala. Ang pang-uring "porensiko" ay tumutukoy sa paglalapat o paggamit ng kabahaging larangan na ito ng agham sa isang hukuman ng batas.'